Izbor „Najuzornije hrvatske seoske žene“

Udruga Uzorne hrvatske seoske žene objavila je poziv za prijavu kandidatkinja za Izbor „Najuzornije hrvatske seoske žene“. Rok za prijavu je 30. lipnja 2020. godine.

Najuzornija hrvatska seoska žena treba imati između 25 i 65 godina, biti hrvatska državljanka, koja živi na selu, uživa ugled u svojoj sredini, ima lijepo uređeno kućanstvo i poljoprivredno gospodarstvo, proizvodi poljoprivredne proizvode i/ili rukotvorine i/ili stvara umjetnička djela. Ujedno treba biti poznati borac za razvitak i napredak društvenog, kulturnog i gospodarskog života, obitelji i zajednice te treba pomagati drugim ženama raznim savjetima i idejama, a da do sada nije sudjelovala na natjecanju za Izbor najuzornije hrvatske seoske žene.

Prijava mora sadržavati: ime i prezime kandidatkinje, datum i godinu rođenja, adresu i broj telefona, bračno stanje, broj djece, zanimanje, stručnu spremu te kratak životopis.

Udruga poziva sve zainteresirane kandidatkinje da svoje prijave pošalju do 30. lipnja 2020. godine na adresu Katica Jerleković, Cekovići 26, 10413 Kravarsko ili e-mailom na [katica.jerlekovic@hotmail.com](mailto:katica.jerlekovic@hotmail.com). Sve dodatne informacije mogu se dobiti na broj mobitela 098/659-880 (Katica Jerleković, predsjednica udruge).

Prijavni obrazac za prijavu na Izbor najuzornije hrvatske seoske žene se nalazi [ovdje](https://www.zagrebacka-zupanija.hr/media/filer_public/85/b3/85b30989-2f73-466b-b67d-4e16b499fda7/prijava_izbor_naj_seos_hr_zena_20.docx).

Ovogodišnji Izbor održat će se 17. listopada 2020. godine u općini Pitomača u Virovitičko-podravskoj županiji.

Inače, diljem svijeta 15. listopada obilježava se kao Svjetski dan seoske žene. Od 2000. godine taj značajan datum obilježava se i u Republici Hrvatskoj. Ovim projektom želi se skrenuti pozornost čitavom društvu koliko seoske žene zapravo doprinose i kolika je njihova uloga u održavanju i oživljavanju ruralnih područja.